Verjaarsdag Boodskappe – Japie Trollip
Huis – Waar die hart is :)
Laai fotos op
Los 'n boodskap vir Japie
Boodskappe vir Japie
Posted on 2019-06-17 2019-06-17 by grootbaas
Jape het sy 60ste verjaarsdag gevier op 15 Mei 2019. Oor die naweek van die 17 de tot 19de Mei (en 'n bietjie voor en na die tyd) het van Japie se familie en vriende saamgekom om sy verjaarsdag te vier.
Ongelukkig het die idee vir hierdie web bladsy eers ontstaan nadat ons almal lekker saam gekuier het en ons erken dat ons bietjie breindood was. Maar, soos hulle sê, liewers laat as nooit. So doen die moeite en los asseblief julle "belated" verjaarsdagwense vir Japie. Ons is oortuig daarvan dat hy dit sal waardeer.
Hier is wat 'n paat mense te sê gehad het…
Van al die Hattinghs
Om mee te begin: Japie, baie geluk met jou verjaarsdag. Vir my persoonlik 'n voorreg om jou te ken. Jou "opstaan, uithou, aanhou" attitude ten spyte van die elke dag se terugslae kan vir enige persoon 'n inspirasie wees, maak nie saak wie jy is en wat jou omstandighede is nie. Jy gaan lê nie. En wanneer jy val staan jy op en gaan weer aan en probeer weer. 'n Les wat ons almal saam met ons kan neem.
Aan die res: Dit was awesome om julle almal weer te sien. Lekker gesels en lekker gekuier, al was dit bietjie kort hierdie keer. Dankie vir all die kos en koek wat almal bygedrae het – ons het ons pensies lekker vol geëet! Groete van huis-tot-huis en tot volgende keer!